《题桃花春禽》
明代·殷云霄

飘泊东南春巳去，孤帆未足三江路。风涛暂泊钱塘潮，云雾遥看富阳树。

寻芳南屏来何迟，春花落尽无残枝。湖上浮鸥背我去，岩畔枯梅犹自奇。

王君驰图开素封，黄鹂紫燕桃花红。似伤晚风娇不语，应识春色来相从。

故园花鸟偏怜余，三载干戈未有书。捲图还之空叹息，陶家兰柳今何如。

作者简介：殷云霄（1480年―1516年），字近夫，号石川，寿张（今山东省阳谷县寿张镇北台村）人，明代官员、诗人。弘治十八年（1505年）进士，官至南京工科给事中，政事多务清简。明武宗纳有娠女子马姬，殷云霄偕同官疏谏，以峭直称。殷云霄有志诗文，才情富赡，为“十才子”之一。撰有《石川集》四卷.。